EkBass/fiwiki-20250220-pages-articles huggingface dataset:
Alan Baddeley

Alan David Baddeley (s. 1934) on brittiläinen psykologi ja Yorkin yliopiston professori. Hän on ollut aiemmin muun muassa psykologian professorina Stirlingin yliopistossa (1972–1974), MRC Applied Psychology -yksikön johtajana (Cambridge, 1974–1995), Churchill Collegen vanhempana tutkijana (Cambridge, 1987–1995), Cambridgen yliopiston kognitiivisen psykologian kunniaprofessorina (1991–1995) ja Bristolin yliopiston psykologian professorina (1995–2003). Hän suoritti alemman korkeakoulututkinnon University College Londonissa (BA 1956) ja valmistui maisteriksi Princetonin yliopistosta (MA 1957). Hän valmistui psykologia pääaineenaan tohtoriksi Cambridgen yliopistosta vuonna 1962. Baddeley on tunnettu erityisesti ihmisen työmuistia koskevista tutkimuksistaan. (mm. ). Hänen julkaisuisuihinsa on viitattu useiden vuosikymmenten aikana erittäin paljon, ja hän kuului Google Scholarin viittausseurannan kesällä 2017 julkaistun yhteenvedon mukaan maailman 300 viitatuimman tieteilijän joukkoon (231. sijalla, h-indeksi 147, 161 033 viittausta). Professori Baddeley on ollut Academia Europæan jäsen vuodesta 1989. Hän sai Euroopan psykologiliittojen federaation (EFPA) kahden vuoden välein jaettavan Aristotele-palkinnon vuonna 2001. ==Lähteet== ==Aiheesta muualla== *Google Scholar: Alan Baddeley (scholar.google.com) Luokka:Vuonna 1934 syntyneet Luokka:Elävät henkilöt Luokka:Brittiläiset psykologit Luokka:Brittiläiset professorit Luokka:Academia Europæan jäsenet
World Extreme Cagefighting

World Extreme Cagefighting, lyhyesti WEC oli yhdysvaltalainen vapaaottelujärjestö, jonka perustettiin 2001. Sen ensimmäinen tapahtuma WEC 1: Princes of Pain pidettiin 30. kesäkuuta 2001. Zuffa osti järjestön 2006 ja liitti sen osaksi UFC:tä 2010. WEC koostui pääosin pienemmistä painoluokista kevytsarja (alle 70 kg), höyhensarja (alle 66 kg) ja kääpiösarja (alle 61 kg). Järjestön kehä oli pienempi, kuin UFC:n. Yhtiön ainut pay-per-view ottelu oli WEC 48 tapahtuma, jonka pääotteluna käytiin höyhensarjan mestaruutta puolustaneen José Aldon ja haastajan Urijah Faberin välillä.Urijah Faber vs. Jose Aldo Will Be First WEC Pay-Per-View mmafighting.com 29.1.2010 Viitattu 14.11.2017 ==Entisiä ottelijoita== * José Aldo * Donald Cerrone * Carlos Condit * Dominick Cruz * Nick Diaz * Urijah Faber * Benson Henderson * Gilbert Melendez * Anthony Pettis * Frank Shamrock * Cub Swanson * Jamie Varner ==Lähteet== Luokka:Vapaaottelujärjestöt Luokka:Yhdysvaltalaiset urheilujärjestöt
Willibald Ruch

Willibald Ruch (s. 1956, Kühnsdorf) on itävaltalaissyntyinen Zürichin yliopiston psykologian professori persoonallisuuden ja henkilöarvioinnin alueella (vuodesta 2002). Hänen tutkimusalueisiinsa kuuluvat muun muassa persoonallisuus, henkilöarviointien koejärjestelyt, positiivinen psykologia (luonteenvahvuudet, positiiviset interventiot), nauru, iloisuus, taipumus nauruun ja hullunkurisuuteen. Hän opiskeli akustisen kitaran soittoa vuosina 1973–1975 Klagenfurtissa (Kärntner Landeskonservatorium) ja työskenteli myös muusikkona. Sitten hän opiskeli psykologiaa ja valmistui Grazin yliopistosta tohtoriksi vuonna 1980. Hän suoritti tohtoritutkinnon jälkeisen, dosentuuria vastaavan habilitaation vuonna 1991 Düsseldorfin yliopistossa saksankielisellä opinnäytteellä, joka oli otsikoitu Die Emotion Erheiterung: Ausdrucksformen und Bedingungen. Vuosina 1992–1998 hän työskenteli antropologi-psykologi professori Paul Ekmanin laboratoriossa Kalifornian yliopistossa. Professori Ruch kuuluu tunnettuihin eurooppalaisiin positiivisen psykologian tutkijoihin. ==Lähteet== ==Aiheesta muualla== *Google Scholar: Willibald Ruch (scholar.google.com) *University of Zurich/ Publications: Creators is "Willibald", "Ruch" (uzh.ch) *The Psychology of Humor: Interviewing Prof. Dr. Willibald Ruch (13.10.2015) (positivepsychologyprogram.com) Luokka:Vuonna 1956 syntyneet Luokka:Elävät henkilöt Luokka:Itävaltalaiset psykologit Luokka:Itävaltalaiset professorit Luokka:Zürichin yliopiston professorit
Vals (Sveitsi)

Vals (paikallisesti walseriksi Falsch, ) on kunta Sveitsissä Graubündenin kantonissa Surselvan hallintoalueella. Siellä on asukkaita vajaa tuhat. Nykyinen Valsin kunta muodostettiin 1.1.2015, kun 42 asukkaan St. Martinin kunta yhdistettiin Valsiin. == Sijainti == Vals sijaitsee Reinin yhden alkujoen, Valser Rheinin ja sen sivupurojen laaksoissa. Valsin kylä sijaitsee noin 1 250 metrin korkeudessa. Valsin korkein kohta on Rheinwaldhorn (3 402 m mpy.). == Historiaa == Vals on saksankielinen saareke retoromaaninkielisen alueen keskellä. Alueen alkuperäiset asukkaat olivat walsereita, jotka muuttivat Ylä-Valais’sta () 1300-luvulla.. == Talous == Valsilaisten pääelinkeino on matkailu. Siellä on ollut kylpylä vuodesta 1893 ja hiihtohissejä vuodesta 1964. Kylpylä uusittiin vuonna 1970. Vals on tunnettu Valser-mineraalivesistä, joihin käytetään alueen lähdevettä. == Lähteet == * === Viitteet === == Aiheesta muualla == Vals GR.jpg|Valsin kylä sijaitsee kapeassa Valser Rhein -joen laaksossa. Vals02.JPG|Vanha walserilaistalo. Therme Vals facade, Vals, Graubünden, Switzerland - 20090809.jpg|Valsin uuden kylpylärakennuksen on suunnitellut Peter Zumthor. Valser1.jpg|Valser- mineraalivedet valmistetaan valsilaisesta vedestä. Luokka:Graubündenin kunnat
Rita Cascialainen

Pyhä Rita Cascialainen (1386 Roccaporena – 22. toukokuuta 1456 Cascia) oli roomalaiskatolinen naispyhimys, vaimo, äiti, leski ja augustiinolainen nunna. Hän on pahoinpitelyn uhrien, yksinäisyyden, steriiliyden, ruumiillisten vaivojen, epätoivoisten tapausten, vaikeiden avioliittojen, unohdettujen tapausten, mahdottomien tapausten, hedelmättömyyden, menetettyjen tapausten, vanhemmuuden, sairaiden ihmisten, sairauden, avioliittoväkivallan, leskien ja haavojen suojeluspyhimys. Pyhän Ritan tunnuksia ovat piikkikruunua pitelevä nunna, ruusuja pitelevä nunna, ruusuja ja viikunoita pitelevä nunna, sekä nunna haava otsassaan. Nainen eli seuraavan 8 paavin hallintokautena: Urbanus VI, (1378-89) Bonifatius IX, (1389-1404) Innocentius VII, (1404-06) Gregorius XII, (1406-15) Martinus V, (1417-31) Eugenius IV, (1431-47) Nikolaus V (1447-55) ja Calixtus III. (1455-58) Paavi Leo XIII kanonisoi pyhän Ritan Jeesuksen Kristuksen taivaaseenastumisen juhlana 24. toukokuuta 1900, ja katolisessa kirkossa pyhän Ritan muistopäivää vietetään 22. toukokuuta eli hänen kuolinpäivänään. == Elämä == Pyhä Rita syntyi Roccaporenassa Spoleton hiippakunnassa vuonna 1386 mahdollisesti jo ikääntyneille vanhemmille. Hän halusi innokkaasti nunnaksi, mutta kuuliaisuudesta vanhempiaan kohtaan hän nai 12-vuotiaana miehen, joka oli julma ja pahansisuinen. Hän vietti 18 onnetonta vuotta avioliitossa, sai kaksi poikalasta ja lopulta jäi leskeksi, kun hänen miehensä kuoli väkivaltaisesti. Myös molemmat pojat kuolivat myöhemmin, minkä jälkeen pyhä Rita yritti kolmesti onnistumatta liittyä Cascian augustinolaisnunniin ja palasi Roccaporenaan, mutta pääsi lopulta sittenkin nunnaksi. Nunnana hän harjoitti ankaria katumustöitä, ja hänen kerrotaan saaneen rukouksen johdosta yliluonnollisen haavan otsaansa. Pyhä Rita kuoli Casciassa 22. toukokuuta 1456. == Lähteet == == Aiheesta muualla == *Pope John Paul II: A Life of Heroic Humility and Obedience * Saint Rita, Widow—1457 * St. Rita, Widow—1386-1456 *Rev. Vincent F. Kienberger, O.P.: St. Rita of Cascia Luokka:vuonna 1386 syntyneet Luokka:Vuonna 1456 kuolleet Luokka:Italialaiset pyhimykset
Jasmoni

Jasmoni (C11H16O) on tyydyttymättömiin ketoneihin kuuluva orgaaninen yhdiste. Yhdistettä käytetään hajusteissa sen miellyttävän tuoksun vuoksi. == Ominaisuudet == Huoneenlämpötilassa jasmoni on kellertävää öljymäistä nestettä. Sillä on miellyttävä jasmiininkukkien tuoksu. Yhdiste liukenee vähäisessä määrin veteen ja hyvin useaan orgaaniseen liuottimiin esimerkiksi etanoliin, dietyylieetteriin ja tetrakloorimetaaniin.Johannes Panten & Horst Surburg: Flavors and Fragrances, 2. Aliphatic Compounds, Ullmann's Encyclopedia of Industrial Chemistry, John Wiley & Sons, New York, 2015. Viitattu 14.11.2017 Luonnossa jasmonia esiintyy useissa kasveissa, muun muassa jasmiinien kukissa, sitrushedelmissä, ja puuvillan lehdissä. Tämän lisäksi yhdiste esiintyy hormonina eräissä hyönteisissä. Kasvit biosyntetisoivat jasmonia lähtien alfalinoleenihaposta, josta muodostuu hapettumisien ja syklisoitumisten jälkeen jasmonihappoa ja edelleen jasmonia. Kasveissa jasmoni toimii signaalimolekyylinä osana puolustusmekanismeja kasveja syöviä hyönteisiä vastaan. == Valmistus ja käyttö == Jasmonia voidaan eristää tislaamalla jasmiinien kukista. Sitä voidaan valmistaa myös synteettisesti. Käytettyjä synteettisiä valmistusmenetelmiä ovat muun muassa (Z)-8-undekeeni-2,5-dionin molekyylinsisäinen aldolikondensaatio emäksisissä olosuhteissa tai 3-metyyli-2-syklopenten-1-onin ja (Z)-2-pentenyylikloridin välisellä reaktiolla. Jasmonia käytetään hajusteissa tuomaan niihin jasmiininkukkien tuoksua. == Lähteet == == Aiheesta muualla == *Pherobase: Floral Compound - cis-jasmone Luokka:Ketonit
Descubierta-luokka

Descubierta-luokka on Espanjan laivaston yhdeksän 1970-luvun lopulla ja 1980-luvun alussa valmistetun aluksen muodostama korvettiluokka, jonka alukset on muutettu myöhemmin miinantorjunta-aluksiksi ja partioaluksiksi. Aluksista kaksi on myyty Egyptille ja yksi Marokolle. == Alukset == Alukset suunniteltiin yhteistyönä saksalaisen Blohm + Vossin kanssa ja luokka pohjautuu Portugalin laivaston 1960-luvulla valmistettuihin João Coutinho -luokan korvetteihin, jotka suunnitteli portugalilainen Rogério de Oliveira. Aluksista neljä ensimmäistä tilattiin joulukuussa 1973 ja toiset neljä toukokuussa 1976. Luokan aluksista kaksi Centineda (F37) ja Serviola (F38) myytiin vuonna 1982 Egyptille ennen valmistumista. Lisäksi Marokko tilasi 14. kesäkuuta 1977 yhden aluksenGardiner, Robert s. 265. Suurennettu versio esiteltiin toisen erän hankinnassa, mutta Espanjan laivasto valitsi toisen erän sijaan Yhdysvaltain laivaston Oliver Hazard Perry -luokan fregattien lisenssivalmistuksen.Gardiner, Robert s. 435 Descubierta-luokan korvetit Nimi Telakka Kölinlasku Vesille Valmis Kohtalo Descubierta Cartagena 16. marraskuuta 1974 8. heinäkuuta 1975 18. marraskuuta 1978 partioalukseksi vuonna 2000 (P75) poistettu palveluksesta 2009 Diana Cartagena 8. heinäkuuta 1975 26. tammikuuta 1976 30. kesäkuuta 1979 miinantorjunta-alukseksi vuonna 2000 (M11) poistettu palveluksesta toukokuussa 2015 Infanta Elena Cartagena 26. tammikuuta 1976 14. syyskuuta 1976 12. huhtikuuta 1980 partioalukseksi vuonna 2000 (P76) Infanta Cristina Cartagena 14. syyskuuta 1976 25. huhtikuuta 1977 24. marraskuuta 1980 partioalukseksi vuonna 2000 (P77) Cazadora Ferrol 14. joulukuuta 1977 17. lokakuuta 1978 2. heinäkuuta 1981 partioalukseksi vuonna 2000 (P78) Vencedora Ferrol 1. toukokuuta 1978 24. huhtikuuta 1979 27. maaliskuuta 1982 partioalukseksi vuonna 2000 (P79) poistetty palveluksesta 1. tammikuuta 2017 El Suez (ex-Centineda)Gardiner, Robert s. 86 Bazán, Ferrol - 6. lokakuuta 1979 21. elokuuta 1984 El Aboukir (ex-Serviola) Bazán, Ferrol - 20. joulukuuta 1979 27. joulukuuta 1984 Colonel Errhaman (ex-El Maouna) Bazán, Ferrol 20. maaliskuuta 1979 26. helmikuuta 1982 10. maaliskuuta 1983 Harpoon-merimaaliohjukset korvattu Exocet-ohjuksilla. ==Lähteet== * === Viitteet === *
Claus Bundesen

Claus Bundesen (s. ) on tanskalainen psykologi ja Kööpenhaminan yliopiston kognitiopsykologian emeritusprofessori. Hänen keskeinen tutkimuskohteensa on ollut visuaalinen tarkkaavaisuus. Hän valmistui Kööpenhaminan yliopisto psykologiksi maisteritutkinnolla vuonna 1972, ja saman alan tohtoriksi vuonna 1986. Bundesen sai Euroopan psykologiliittojen federaation (EFPA) kahden vuoden välein jaettavan Aristotele-palkinnon vuonna 2009. ==Lähteet== ==Aiheesta muualla== *Google Scholar: Claus Bundesen (scholar.google.com) *Video: Claus Bundesen 2013 (visuaalisen tarkkaavaisuuden tutkija) (youtube.com) Luokka:Vuonna 1948 syntyneet Luokka:Elävät henkilöt Luokka:Tanskalaiset psykologit Luokka:Tanskalaiset professorit Luokka:Kööpenhaminan yliopiston professorit
Iwasaki

Iwasaki (岩崎) on japanilainen sukunimi. Tunnettuja henkilöitä ovat: * Kyōko Iwasaki, voimistelija * Yatarō Iwasaki, Mitsubishin perustaja * Shun’ichi Iwasaki, IEEE:n ansioitunut jäsen * Mineko Iwasaki, geisha * Takanori Iwasaki, kemisti * Tatsuya Iwasaki, karateka * Taku Iwasaki, säveltäjä
Toyota Sequoia

Toyota Sequoia on Toyota Motor Corporationin valmistama 5-ovinen katumaasturi. Autoa valmistetaan Toyota Motor Manufacturing Indiana-tehtaalla, Gibsonin piirikunnassa, Indianassa, Yhdysvalloissa. == Sukupolvet == 01-04 Toyota Sequoia Limited.jpg|Ensimmäinen sukupolvi (2000–2005) Toyota Sequoia V8 Limited 2007.jpg|Ensimmäisen sukupolven facelift (2005–2007) Toyota Sequoia Limited 2011.jpg|Toinen sukupolvi (2008-) == Aiheesta muualla == Sequoia Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Škoda Octavia WRC

Škoda Octavia WRC oli Tšekkiläisen Škoda Motorsportin valmistama nelivetoinen ralliauto, joka pohjautui Škoda Octavia Typ 4U henkilöautoon. Auton ensimmäinen versio esiteltiin virallisesti vuonna 1999, mutta perustui kit car -autoon. Auton ensimmäinen evoluutioversio debytoi vuoden 1999 Monte Carlon rallissa. Ensimäisellä mallilla ajoivat Armin Schwarz, Pavel Sibera, Bruno Thiry ja Emil Triner. Kuljettajista Sibera osallistui vain Monte Carlon ja Katalonian ralliin, Triner ajoi Portugalin, Kreikan, Suomen ja Italian osakilpailuissa. Kauden päättäneessä RAC-rallissa Schwarzin lisäksi tallin toista autoa ajoi belgialainen Bruno Thiry. Auto ei osoittautunut kykeneväksi voittotaisteluun ja kauden kohokohdaksi jäi Armin Schwarzin 12. sija Akropolis-rallissa, jolla hän toi tallille kolme merkkimestaruuspistettä. Kaudella 2000 Armin Schwarzin parina toista tehdasautoa ajoi koko kauden espanjalainen Luis Climent. Kauden kohokohdaksi jäi jälleen Akropolis-ralli, jossa Schwarz ajoi viidenneksi. Climent ei kauden aikana päässyt pistesijoille. Merkkimestaruuspisteitä Škoda sai lisäksi Safari-rallista, Monte Carlosta ja Portugalista. Safarirallissa Schwartz oli tuloksissa seitsemäs, edellään kaksi autokuntaa, jotka eivät kilpailleet merkkimestaruuspisteistä. Kyproksen rallissa esiteltiin myös Škoda Octavia WRC Evoluutio 2:n. Kaudella 2001 esiteltiin evoluutiomalli Evo2. Schwartz toi Škodan Monte Carlon rallissa neljänneksi ja tallitoveri Bruno Thiry kahdeksanneksi, joten Škoda sai kauden parhaaksi jääneet viisi merkkimestaruuspistettä. Ruotsin ja Kyproksen ralleista ei tallin pistepussi karttunut kuin yhdellä pisteellä kummastakin. Akropolis-ralli ja Safariralli olivat totuttuun tapaan Skodalle suotuisia ja niistä molemmista tiimi sai neljä pistettä. Kaudelle 2002 Armin Schwarz siirtyi Hyundain talliin ja Škodan tehdaskuljettajina ajoivat Kenneth Eriksson ja Toni Gardemeister. Argentiinan rallissa talli sai molemmat autot MM-pisteille ja safarirallista talli keräsi kolme merkkimestaruuspistettä mutta muutoin kausi meni alakanttiin. Suomen rallissa 2002 esiteltiin Octavian kolmas ja viimeinen evoluutioversio. Kaudelle 2003 esiteltiin uusi evoluutiomalli Evo3, jolla saavutettiin mallin parhaat tulokset. Tallin kuljettajina ajoivat Gardemeister ja Didier Auriol. Sekä Argentiinan että Uuden Seelannin ralleissa talli sai molemmat autot MM- pisteille ja Gardemeister ajoi sen lisäksi Turkin rallissa 7. sijalle tuoden tallille kaksi pistettä. Merkkimestaruuspisteissä Škoda oli kauden päättyessä viides onnistuen jättämään Hyundain niukasti taakseen. Kyproksen ralli 2003 jäi Škoda Octavia WRC:n viimeiseksi tehdastallin osalta sillä heinäkuussa ajetussa Saksan rallissa esiteltiin uusi ja kompaktimpi Škoda Fabia WRC. ==Lähteet== * http://www.rallye-info.com/carspecs.asp?car=12 === Viitteet === Octavia WRC Luokka:WRC-autot
Maria Goretti

Pyhä Maria Teresa Goretti (16. lokakuuta 1890 Corinaldo – 6. heinäkuuta 1902 Nettuno) oli roomalaiskatolinen italialainen lapsipyhimys, neitsyt ja marttyyri. Goretti on köyhtymisen, köyhyyden, lasten, tyttöjen, vanhempien menetyksen, marttyyrien, raiskausten uhrien ja nuorten ihmisten suojeluspyhimys. Pyhän Marian tiedetään kuolleen puukotuksesta saamiinsa haavoihin, kun hän vastusteli miestä, joka yritti pakottaa hänet seksiin, antaen kuitenkin tälle anteeksi ennen kuolemaansa. Hänen kerrotaan tehneen suunnilleen 40 ihmettä kuolemansa jälkeen ja ilmestyneen puukottajalleen, joka rupesi myöhemmin maallikkofransiskaaniksi. Paavi Pius XII julisti Gorettin autuaaksi 27. huhtikuuta 1947 ja pyhimykseksi 24. kesäkuuta 1950. Maria on katolisen kirkon nuorin kanonisoitu pyhimys, hänen muistopäiväänsä vietetään 6. heinäkuuta eli hänen kuolinpäivänään ja häntä voidaan muistaa jo vuonna 590 käytetyssä Kaikkien pyhien litaniassa. Hänen pyhäinjäännöksensä on mm. Helsingin Pyhän Marian kirkon vanhassa alttarissa.Kirkkorakennus ja taide. Viitattu 2023 Pyhä Maria eli paavi Leo XIII:n hallituskaudella. == Elämä == Pyhä Maria Goretti syntyi 16. lokakuuta 1890 Luigi Goretin ja Assunta Carlinin köyhään talonpoikaisperheeseen ja kastettiin 17. lokakuuta 1890 Maria Teresaksi. Hän vietti lapsuutensa auttaen äitiään kotitöissä, joka aviomiehensä kuoltua malariaan joutui kamppailemaan lastensa ruokkimisessa. Marian osaksi tuli kasvattaa viittä sisarustaan äidin tehdessä töitä pelloilla ja tyttö joutui myös laittamaan ruokaa ja siivoamaan naapureilleen Serenelleille. Lopulta 20-vuotias Alessandro Serenelli alkoi lähennellä pyhää Gorettia, mikä kehittyi 5. heinäkuuta 1902 yritykseksi raiskata tyttö, jonka vastustelusta johtuen mies puukotti tätä ainakin 14 kertaa ja pakeni. Perheen löydettyä tytön tämä vietiin sairaalaan Nettunoon, jossa hän joutui leikkaukseen ilman anestesiaa. Kirurgi ei kuitenkaan onnistunut pelastamaan pyhää Gorettia, joka kuoli 6. heinäkuuta 1902 ja haudattiin 8. heinäkuuta Nettunon hautausmaalle. == Elämänvaiheita == Pyhän Maria Goretin elämä voidaan jakaa seuraaviin vaiheisiin: * Syntymä 16. lokakuuta 1890 * Kaste 17. lokakuuta 1890 * Konfirmaation sakramentti 4. lokakuuta 1896 * Isän kuolema malariaan 6. toukokuuta 1900 * Ensikommuunio 16. kesäkuuta 1901 * Kuolema 11-vuotiaana 6. heinäkuuta 1902 == Lähteet == == Aiheesta muualla == * A SAINT TO EMULATE Margaret M. Breiling * Maria Goretti Network/MGN - Recovery Through Forgiveness * St. Maria Goretti - The Little Saint Of Great Mercy Luokka:Italialaiset henkirikosten uhrit Luokka:Murhatut lapset Luokka:Italialaiset pyhimykset Luokka:Marttyyrit Luokka:vuonna 1890 syntyneet Luokka:Vuonna 1902 kuolleet
Serviola-luokka

Serviola-luokka on Espanjan laivaston neljän 1990-luvun alussa valmistetun korvetin muodostama alusluokka, joka korvasi Atrevida-luokan. == Alukset == Serviola-luokan korvetitGardiner, Robert s. 437 Nimi Telakka Kölinlasku Vesille Valmis Kohtalo Serviola Ferrol 17. lokakuuta 1989 10. toukokuuta 1990 22. maaliskuuta 1991 Centinela Ferrol 12. joulukuuta 1989 30. maaliskuuta 1990 24. syyskuuta 1991 Vigia Ferrol 30. lokakuuta 1990 12. huhtikuuta 1991 24. maaliskuuta 1992 Atalaya Ferrol 14. joulukuuta 1990 22. marraskuuta 1991 29. kesäkuuta 1992 ==Lähteet== * === Viitteet === *
Vem vet mest?

Vem vet mest? on ruotsalainen television visailuohjelma, jota on esitetty Ruotsin SVT2-kanavalla maanantaista perjantaihin vuodesta 2008. Tavallisia ruotsalaisia kilpailijoikseen kutsuvan, yleistietoa kysyvän ohjelman juontajana oli Rickard Olsson vuosina 2008–2018. Elokuusta 2018 alkaen juontajana on ollut Johan Wester. Ohjelmaa esittää myös Suomen Yle Fem arkisin alkuillasta. Ohjelma nauhoitetaan Göteborgissa. Ohjelman konsepti perustuu brittiläiseen Fifteen to One -ohjelmaan, jota esitti Channel 4 vuosina 1989–2003. Vem vet mest? -ohjelman tavalliseen jaksoon kutsutaan kilpailijoiksi kahdeksan tavallista ruotsalaista. He seisovat vierekkäin puhujapöntön näköisissä lavasteissa, joissa olevat lamput syttyvät tai sammuvat sen mukaan, miten hyvin kukin kilpailija pärjää. Ensimmäisellä kierroksella kilpailevat kaikki kahdeksan, toisella kierroksella ensimmäisen kierroksen parhaat ja kolmannella kierroksella enää kolme finalistia. Jokaisella kierroksella on hieman eri säännöt, ja kilpailussa menestymiseen vaikuttaa oman yleistiedon lisäksi myös oikeanlainen kilpailutaktiikka. Maanantaista torstaihin esitettyjen jaksojen voittajat kilpailevat keskenään saman viikon perjantain Fredagsfinalen-ohjelmassa 10 000 Ruotsin kruunun viikkopalkinnosta. Alun perin kussakin maanantaista torstaihin esitetyssä jaksossa oli kahdeksan sijasta 12 kilpailijaa. Eri tuotantokausina kilpailussa on järjestetty myös erikoisjaksoja, kuten Nobel-palkintojen aihepiireihin keskittyvä, yliopistojoukkueisiin perustuva ja eri ammattiryhmien edustajia keskenään kilpailuttava erikoisjakso. ==Lähteet== Luokka:Ruotsalaiset televisiosarjat Luokka:Visailuohjelmat Luokka:SVT:n televisio-ohjelmat
Rakentava

Rakentava-lehti oli rakennusalan tilauspohjainen ammatti- ja uutislehti. Lehti ilmestyi vuodesta 1994 vuoteen 2006 saakka. Se oli Suomen kolmanneksi suurin yksityinen ammattilehti, joka ei ollut ammattiliiton julkaisu. Kustantaja ja päätoimittaja oli Petri Saarinen, joka julkaisi myös Freetimelehtiä. Rakentava sisältyy Kansalliskirjaston Fennica-tietokantaan ja osa numeroista on edelleen saatavilla kansalliskokoelmasta. Luokka:Suomalaiset ammattilehdet
Sukupuolineutraalius

Sukupuolineutraalius tarkoittaa kaikille sukupuolille tarkoitettua tai soveltuvaa asiaa, tai sitä, että sukupuolen merkitystä tai vaikutuksia ei tunneta tai havaita. ==Esimerkkejä== Sukupuolineutraaleja asioita voivat olla esimerkiksi yhteiset WC-tilat tai sukupuolineutraali kielenkäyttö. Sukupuolineutraali avioliittolaki kohtelee kaikkia pariskuntia samalla tavalla sukupuolesta riippumatta. Suomen opetushallitus otti vuonna 2004 sen kannan, että opetuksen pitää olla sukupuolineutraalia. Vuoden 2014 perustusopetuksen opetussuunnitelmien perusteiden mukaan opetuksen tuleekin olla sukupuolitietoista, ja siinä tunnistetaan sukupuolittavia yhteiskunnallisia ja kulttuurisia rakenteita ja puretaan niitä.Jutta Sarhimaa: Opettajien ei enää pian pitäisi puhua tytöistä ja pojista koulussa, pelkästään etunimillä, Helsingin Sanomien Nyt-liite 18.10.2016 == Kritiikki == Lastenpsykiatrian erikoislääkäri Jari Sinkkonen on kritisoinut pyrkimystä hämärtää sukupuolieroja ja sitä, ettei lapsia saisi sanoa tytöiksi ja pojiksi. Sinkkonen on sanonut, että sukupuoli on luovuttamaton osa identiteettiä. Sukupuoli on osa ruumiinkuvaa 1,5–2,5-vuotiaasta lähtien. Sinkkosen mukaan jo 1960-luvulla osoitettiin, ettei sukupuoli-identiteetti ole kasvatuksesta riippuvainen. Sinkkosen mielestä ajatus siitä, että tyttönä tai poikana oleminen häivytetään, liittyy enemmän aikuisten tasa-arvopyrkimyksiin, kuin biologiaan ja anatomiaan. == Katso myös == * Unisex == Lähteet == == Aiheesta muualla == * Luokka:Feminismi Luokka:Sukupuoli
Pyhä Cecilia

Pyhä Cecilia (; syntynyt 100-luvulla – kuollut 200-luvulla) oli roomalainen pyhimys, neitsyt ja marttyyri. Häntä kunnioitetaan Ranskan Albin, säveltäjien, marttyyrien, musiikin, muusikkojen, soitinten valmistajien, Omahan arkkihiippakunnan, runoilijoiden ja laulajien suojeluspyhimyksenä. Historiallisesti pyhä Cecilia on kuvattu usein ruusuja tai luuttua pidellen tai urkuja soittaen. Hän on yksi seitsemästä marttyyristä, jotka mainitaan messun canonissa ja hänen muistopäiväänsä vietetään 22. marraskuuta. Vanhin historiallinen maininta pyhästä Ceciliasta on niin sanotussa Martyrologium Hiernymianumissa, mistä päätellen hänen juhlaansa vietettiin jo 300-luvulla. Väitetään, että kun hänen ruumiinsa kaivettiin ylös vuonna 1599 se löytyi turmeltumattomana. Roomalaiskatolisessa messussa pyhää Ceciliaa on muistettu seuraavanlaisella latinankielisellä kollehtarukouksella: "Orémus. Deus, qui nos ánnua beátæ Caeciliae Vírginis et Mártyris tuæ sollemnitáte lætíficas: da, ut, quam venerámur offício, étiam piæ conversatiónis sequámur exémplo." Lisäksi pyhä Cecilia mainitaan nimeltä jo vuonna 590 käytetyssä Kaikkien pyhien litaniassa. == Legenda == Pyhän Cecilian kerrotaan olleen syntyjään roomalainen hyvästä perheestä ja koulutukseltaan kristitty. Hän teki nuoruudessaan valan pyhittääkseen neitsyytensä Jumalalle, mutta hänen vanhempansa saivat hänet suostumaan vasten tahtoaan avioliittoon aatelismies Valerianin kanssa. Hän kertoi pakanalliselle aviomiehelleen, että Jumalan enkeli tahtoi hänen pysyvän neitsyenä, mihin mies suostui sillä ehdolla, että saisi nähdä enkelin. Nainen vastasi, että tämä toteutuisi, jos hän menisi kasteelle, ja palattuaan kasteen jälkeen mies näkikin pyhän Cecilian puhumassa enkelille. Hän käännytti myös Valerianin veljen Tiburtiuksen, joista molemmista tuli marttyyrejä ennen naista itseään ja joiden jäänteet haudattiin lopulta samaan hautaan Cecilian kanssa. Nainen jakoi omaisuutensa köyhille, mikä suututti prefekti Almachiuksen, joka määräsi pyhän Cecilian poltettavaksi, mutta liekit eivät haavoittaneet häntä, minkä johdosta hänet mestattiin. ==Galleria== File:Lelio Orsi 003.jpg File:Monvoisin, Raymond - Santa Cecilia -ost 77x63 PinUnConcep f03.jpg File:Saint Cecilia Wymondley.jpg File:Claude Vignon - St Cecilia.jpg File:Orazio Gentileschi - Saint Cecilia with an Angel.JPG File:CeciliaValerianTiburtius.jpg == Lähteet == == Aiheesta muualla == Luokka:Pyhimykset Luokka:Kristityt marttyyrit Luokka:100-luvulla syntyneet Luokka:200-luvulla kuolleet
Škapová-vuoren lento-onnettomuus

Škapová-vuoren lento-onnettomuus tapahtui 18. tammikuuta 1956, kun Tšekkoslovakian Bratislavasta Košiceen matkalla ollut ČSA Československé Aerolinien Douglas C-47 törmäsi Škapová-vuoreen Slovakian pohjoisosissa. Lennolla oli 22 matkustajaa ja nelihenkinen miehistö. Neljä matkustajaa selvisi törmäyksestä hengissä, muut 22 koneessa ollutta kuolivat. Lento oli alun perin matkalla Košiceen, mutta joutui siellä vallinneen huonon sään vuoksi lentämään varakentälle, Poprad-Tatryn lentoasemalle. Kova tuuli puhalsi koneen kuitenkin sivuun reitiltään. Se ajautui lopulta lähestymisreitiltä 11 kilometriä itään ja 3,5 kilometriä pohjoiseen päätyen vuoristoiselle alueelle. Siellä se laskeutui alaspäin ja törmäsi vuoreen. == Lähteet == Luokka:Lento- onnettomuudet Slovakiassa Luokka:Tšekkoslovakian historia Luokka:Vuoden 1956 lento-onnettomuudet
Škoda Garde

Škoda Garde on AZNP:n vuosina 1981–1984 valmistama takamoottorinen coupé- korinen automalli. Se korvasi edeltäneen Škoda 110 R -mallin ja seuraajaksi tuli Škoda Rapid. Saksassa Gardea myytiin Škoda Rapid -nimisenä. Gardessa oli 1,2-litrainen bensiinimoottori, jonka teho oli 54 hevosvoimaa. Voimansiirtona oli nelivaihteinen manuaalivaihteisto. == Lähteet == == Aiheesta muualla == Garde Luokka:C-segmentin autot Luokka:1980-luvun autot
Lomin lento-onnettomuus 1956

Lomin lento-onnettomuus 1956 tapahtui 3. heinäkuuta 1956, kun Tšekkoslovakian Pardubicesta Prešoviin matkalla ollut Tšekkoslovakian ilmavoimien Douglas C-47 syöksyi maahan lähellä Lomia Slovakian keskiosassa. Lennolla oli 15 matkustajaa ja kuusihenkinen miehistö. Kaikki 21 kuolivat onnettomuudessa. Lento joutui kolmen kilometrin korkeudella lentäessään myrskyyn lähellä Zvolenia. Voimakas myrsky vaurioitti koneen siipiä ja korkeusvakaimia, mikä johti hallinnan menetykseen ja maahansyöksyyn. == Lähteet == Luokka:Lento- onnettomuudet Slovakiassa Luokka:Tšekkoslovakian historia Luokka:Vuoden 1956 lento-onnettomuudet
Haagin kansainvälisen oikeuden akatemia

pienoiskuva|Kansainvälisen oikeuden akatemia toimii Haagissa Rauhanpalatsissa. Haagin kansainvälisen oikeuden akatemia (, ) on kansainvälisen julkis- ja yksityisoikeuden opetuksen ja tutkimuksen keskus, joka toimii Rauhanpalatsissa Haagissa, Alankomaissa. Sen tavoitteena on edistää kansainvälisten suhteiden oikeudellisten kysymysten tutkimista. Akatemia on erityisen tunnettu opiskelijoille ja nuorille tutkijoille suunnatuista kesäkursseista. Kansainvälisen oikeuden akatemia ei ole yliopisto, eikä se toimi yliopiston tavoin. Sillä ei ole vakituista opetushenkilöstöä, vaan akatemian tieteellinen neuvosto (nk. curatorium) kutsuu kurssien pitäjiksi päteviksi katsomiaan henkilöitä. Tieteellisen neuvoston puheenjohtajana toimi aiemmin aina kuolemaansa saakka Boutros Boutros-Ghali. Vuodesta 2017 lähtien neuvoston puheenjohtajana on toiminut Pariisin yliopiston Université Paris I:n (Panthéon-Sorbonne) emeritusprofessori Yves Daudet. Akatemialle myönnettiin Félix Houphouët-Boignyn rauhanpalkinto vuonna 1992 ja sitä on ehdotettu Nobelin rauhanpalkinnon saajaksi yhteensä 38 kertaa vuosien 1915 ja 1956 välillä. == Historia == Ajatuksen kansainvälisen oikeuden akatemian perustamisesta nosti Haagin rauhankonferenssissa vuonna 1907 esiin alankomaalainen juristi Tobias Michael Carel Asser. Akatemian oli alun perin tarkoitus käynnistää toimintansa vuonna 1914, mutta ensimmäisestä maailmansodasta johtuvan viivästyksen vuoksi ensimmäiset kurssit järjestettiin vasta vuonna 1923. == Lähteet == == Aiheesta muualla == * Kansainvälisen oikeuden akatemian viralliset sivut Luokka:Haag Luokka:Kansainvälinen oikeus Luokka:Kansainvälinen koulutus
Kai L. Bremer

Kai Lauri Bremer (s. tammikuu 1935 Viipuri) on suomalainen museoajoneuvoharrastaja, joka tunnetaan Mobilisti-lehden perustajana ja pitkäaikaisena päätoimittajana. Bremer varttui autottomassa upseeriperheessä Kouvolassa, kunnes isä yleni everstiksi ja sai virka-autokseen vuoden 1939 Mercuryn. 1950-luvun lopulla Bremer osti ensimmäiseksi omaksi autokseen vuoden 1928 Chryslerin. Ennen Mobilisti-lehden perustamista Bremer työskenteli 1950-luvulta asti autoalalla, muun muassa Saab-automyyjänä, Ford- huoltomiehenä, huoltamonpitäjänä, Maaseudun Autolehden ja Moottori-lehden toimittajana sekä Nokian Renkaiden tiedottajana. Bremerille myönnettiin vuonna 2011 Moottoriliikenteen ansiomitali. Kun Bremer täytti 80 vuotta tammikuussa 2015, Yle TV2 esitti hänestä kertovan 45-minuuttisen dokumentin, jonka on ohjannut Veli Vartiala. ==Lähteet== Luokka:Suomalaiset päätoimittajat Luokka:Suomalaiset lehdenkustantajat Luokka:Vuonna 1935 syntyneet Luokka:Elävät henkilöt
Poliisimestari

Poliisimestari on aiempi kaupungin poliisilaitoksen päällikön virkanimike. Maaseudulla poliisin päällikkönä toimi nimismies. Poliisilaitos toimi ns. vanhoissa kaupungeissa. Viimeisen kerran poliisimestarin virasta säädettiin asetuksessa poliisin hallinnosta (359/1992)Asetus poliisin hallinnosta 359/1992 ja poliisiasetuksessa (1112/1995)Poliisiasetus 1112/1995. Poliisiasetusta muutettiin vuonna 1996 (880/1996), jonka myötä sekä maaseudulla että kaupungeissa poliisipiirin päällikön virkanimike on poliisipäällikkö ja poliisimestarin nimikkeestä luovuttiin. Sekä aiempien että nykyisten asetusten mukaan Helsingin poliisilaitoksen päälliköllä on ollut poliisikomentajan arvonimi.Asetus poliisin hallinnosta 30 § == Lähteet == Luokka:Poliisitoimi
Arto Minkkinen

Arto Tapio Minkkinen (s. 30. joulukuuta 1953 Oulu)Suomen teatterit ja teatterintekijät 1993, s. 297 on suomalainen teatteriohjaaja ja näyttelijä. Ammattiteattereiden lisäksi Minkkinen on työskennellyt muun muassa kehitysvammaisteatterin parissa ja kulttuuriohjaajana. ==Elämä ja ura== Arto Minkkinen syntyi Vilho ja Aino Minkkisen perheeseen. Hän opiskeli Teatterikorkeakoulussa 1978–1982. Minkkinen työskenteli Hämeenlinnan kaupunginteatterissa 1982–1983 ja Ahaa Teatterissa 1984–1988. Niin ikään 1988 hän ryhtyi vapaaksi taiteilijaksi. Minkkinen on ohjannut muun muassa näytelmät Tunnetteko Linnunradan, Donna, Isän varjo ja Vanhan lesken hirveä surma. Hän on vieraillut näyttelijänä muun muassa Kehitysvammaisteatteri La Stradassa. Näyttämöuransa ohella Minkkinen on työskennellyt muutamissa televisiotuotannoissa. Vuonna 1998 hän oli mukana käsikirjoittamassa mustan huumorin sävyttämää fiktiotuotantoa Nahkiaiset. Vuonna 1991 esitetyssä draamasarjassa Matkalaukkukostaja Minkkinen näytteli Huuskosen roolin. ==Lähteet== * * ===Viitteet=== == Aiheesta muualla == *Vuores.fi *Ahaa Teatteri Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1953 syntyneet Luokka:Elävät henkilöt
Walserit

Walserit ovat Sveitsin Valais’sta peräisin oleva kansanryhmä, joka muutti 1200–1400-luvulla Rhônen laakson latvoilta saksankielisestä Ylä-Valais’sta, Sierren–Brigin seudulta lähinnä itään Reinin alkujokien varrelle Graubündeniin. Muuttoalueita oli myös Valais’n Alppien eteläpuolella nykyisessä Italiassa (Valsesia) ja idässä Feldkirchin-Oberstdorfin seudulla nykyisessä Liechtensteinissa ja Itävallassa sekä Saksassa (Grosses Valsertal, Kleinvalsertal). Walserit elivät karjanhoidolla. Walserien edelleen käyttämä kieli on saksan murre walser, jota puhuu äidinkielenään parikymmentä tuhatta Sveitsissä, Italiassa, Liechtensteinissa ja Itävallassa. Nimitys Walser/walser on peräisin Valais’n saksankielisestä nimestä Wallis tarkoittaen wallisilaista (). Walserien asuttamilla aluilla on runsaasti Walser-, Vals- tai Valser- alkuisia paikannimiä. == Lähteet == * Alagna Valsesia- (79).JPG|Walserilaistalo Italian Piemontessa. Vals02.JPG|Walserilaistalo Sveitsin Valsissa. Avers-Juf.jpg|Jufin kylä Sveitsissä. Wiesen as seen from Muchetta.jpg|Wiesenin kylä Sveitsin Davosissa. Luokka:Sveitsin historia Luokka:Germaaniheimot
Intiaaniluopio

Intiaaniluopio (Arrowhead) on yhdysvaltalainen lännenelokuva, jonka on ohjannut ja käsikirjoittanut Charles Marquis Warren. Sen ensi-ilta oli 1953. Pertti Avolan mukaan Warrenin lännenohjauksista Intiaaniluopio on äärimmäinen kuvaus intiaanien keskuudessa kasvaneesta valkoihoisesta. Se on surullisenkuuluisa rasistisuudestaan ja jopa kylmän sodan vertauskuva. Kuten yleensäkin varhemmissa lännenelokuvissa, myös tässä keskeisiä intiaanirooleja näyttelevät valkoihoiset. Petollisen apassin roolissa on Jack Palance. Intiaanien kasvattamaa ja heitä vihaavaa Ed Bannonia esittää Charlton Heston. == Näyttelijät == == Lähteet == == Aiheesta muualla == * Arrowhead, American Film Institute Luokka:Yhdysvaltalaiset lännenelokuvat Luokka:Vuoden 1953 yhdysvaltalaiset elokuvat
Kalevauva.fi

Kalevauva.fi on helsinkiläinen trubaduuriyhtye. Yhtye on tullut tunnetuksi internetin välityksellä julkaistuista kappaleistaan, joiden sanoitukset on koottu Vauva-lehden keskustelufoorumilta, muilta internetin keskustelupalstoilta sekä sosiaalisesta mediasta. Yhtye perustettiin aikoinaan kesän 2016 Kaustinen Folk Music Festival -tapahtumassa esiintymistä varten. Yhtyeestä tuli kuitenkin niin suosittu, että se jatkoi toimintaansa festivaalien jälkeenkin. Yhtyeen YouTube-kanavan videoilla on yli 4,1 miljoonaa näyttökertaa elokuussa 2019. Yhtye on julkaissut kymmeniä kappaleita ainoastaan YouTube-kanavallaan. Virallisesti yhtye on julkaissut kolme albumia ja useita singlejä. Albumi valittiin jaetulla sijalla Kansanmusiikki-lehden vuoden kansanmusiikkilevyksi 2017, ja yhtye valittiin Vantaan Sanomien äänestyksessä Vuoden vantaalaiseksi 2017. == Diskografia == === Studioalbumit === * Kalevauva.fi (2017) * SOME FOLK (2020) * Kaupunkilaulut (2022) === Singlet === * "Mies syö lapsen vanukkaat !!" (2017) * "Jyväskylä" (2017) * "Vantaa" (2017) * "Kouvola" (2018) * "Nykymusiikki on niin kamalaa" (feat. VG+ ja Mira Luoti) (2018) * "Lomalle lompsis #kiitollinensiunattuonnellinen" (2019) * "Sorvin ääreen #oravanpyörä" (2019) * "Joulustressi" (2019) * "Annatteko lastenne leikkiä vuokratalojen lasten kanssa?" (2020) * "Kuopio" (2021) * "Espoo" (feat. Club For Five) (2022) * "Hämeenlinna" (2024) === Mukana === * Teflon Brothers - "Juhannussimaa" (2019) == Lähteet == Luokka:Suomalaiset duot Luokka:Internet-ilmiöt
Let L-610

Let L-610 on tšekkoslovakialaisen Let Kunovicen kehittämä potkuriturbiinikäyttöinen kuljetus- ja matkustajalentokone. Sen kehitystyö aloitettiin vuonna 1984, ja se lensi ensilentonsa 28. joulukuuta 1988. Projektille ongelmia aiheutti koneen voimanlähteeksi valittu Walter M602 -moottori. Sen kehitystyön viivästyminen aiheutti kiirettä ja muita ongelmia ohjelmaan, ja koelennoilla jouduttiin itse koneen kehittämisen sijaan kehittämään keskeneräisiä moottoreita. Kuten pienempi L-410, myös L-610 suunniteltiin alun perin vastaamaan Aeroflotin vaatimuksia. Neuvostoliiton romahdettua tilauksia ei sieltä kuitenkaan tullut, vaikka vuonna 1991 valmistunut ensimmäinen sarjatuotantokone nähtiinkin Aeroflotin väreissä. Muutkaan lentoyhtiöt eivät olleet kiinnostuneita ongelmista ja toistuvista viivästyksistä kärsineestä projektista, ja Let ajautui samalla myös talousvaikeuksiin. Toinen sarjatuotantokone valmistui vuonna 1992. General Electric CT7 -moottoreilla varustettu kone sai tyyppimerkinnän L-610G. Viimeinen kone valmistui vasta vuonna 1997. Lisäksi useiden koneiden valmistaminen aloitettiin vuonna 1992, mutta ne jäivät kesken ja romutettiin vuonna 2006, kun ohjelma lopulta peruutettiin virallisesti. Konetta valmistettiin lopulta vain kahdeksan kappaletta, ja niistäkin kahta käytettiin vain järjestelmien testaamiseen eivätkä ne koskaan lentäneet. Yhtäkään konetta ei toimitettu maksaville asiakkaille. Ainoa varsinaiseen käyttöön päässyt kone oli yksi prototyypeistä. Se oli ensin Tšekkoslovakian ja myöhemmin Tšekin ilmavoimien käytössä vuoteen 1994. Ilmavoimat arvioi sen soveltuvuutta toimintaansa, mutta päätyi olemaan hankkimatta koneita. == Tekniset tiedot (L-610G) == == Lähteet == == Aiheesta muualla == L-610 Luokka:Tšekkoslovakialaiset matkustajalentokoneet Luokka:1980-luvun matkustajalentokoneet
William Yule

William Yule (s. ) on skotlantilaissyntyinen psykologi ja King’s College Londonin soveltavan lapsipsykologian emeritusprofessori. Hänet tunnetaan muun muassa epidemiologisista tutkimuksistaan sekä lasten traumaperäisen stressihäiriön (PTSD) asiantuntijana. Hän toimi lasten mielenterveyden asiantuntijapsykologina ja tutkijana jo Herald of Free Enterprisen laiva- onnettomuuden (1987) jälkeen. Hän oli vuodesta 1993 Unicefin neuvonantaja entisen Jugoslavian alueen sisällissotien aikana (vuodesta 1993) ja on toiminut myös brittien terveydenhoidon asiantuntijaryhmässä, joka auttoi Sri Lankan sisällissodan jälkeen löytämään käytännöllisiä ratkaisuja sotatilan synnyttämien traumaoireuden hoitamiseen. Hän on toiminut asiantuntijana myös usean suuronnettomuuden jälkeisten mielenterveyspalvelujen käynnistämisessä. Yule valmistui psykologiksi Aberdeenin yliopistosta vuonna 1962. Hän on julkaissut yli 300 artikkelia ja yhdeksän kirjaa lapsipsykologian aihepiiristä. Professori Yule sai Euroopan psykologiliittojen federaation (EFPA) kahden vuoden välein jaettavan Aristotele-palkinnon vuonna 2007. ==Teoksia== * William Yule & Michael Rutter (ed., 1987 & 1991) Language Development and Disorders (London : Mac Keith Press) * William Yule (1993) Wise Before the Event: Coping with Crises in Schools * Gregory O'Brien & William Yule (ed., 1995) Behavioural phenotypes (London : Mac Keith press) * Stephen Joseph, Ruth Williams & William Yule (1997 & 1999) Understanding post- traumatic stress : a psychosocial perspective on PTSD and treatment (Chichester : J. Wiley) * William Yule (1999) Post-Traumatic Stress Disorders: Concepts and Therapy (Wiley Series in Clinical Psychology) * Atle Dyregrov & William Yule (2008) Grief in Young Children: A Handbook for Adults * Clare Pallet, Kathy Blackeby, William Yule & Roger Weissman (2008) Managing Difficult Behaviour: A Handbook for Foster Carers of the Under 12s * Thomas H. Ollendick, Neville J. King & William Yule (Editors, 1994 & 2013) International Handbook of Phobic and Anxiety Disorders in Children and Adolescents (Issues in Clinical Child Psychology), ISBN 978-1489915009 * Atle Dyregrov. Magne Raundalen & William Yule (2018) What is Terrorism?: A Book to Help Kids and Adults Talk about Terror Together ==Lähteet== ==Aiheesta muualla== * *Google Scholar: William Yule (scholar.google.com) *, Luokka:Brittiläiset psykologit Luokka:Brittiläiset professorit Luokka:Vuonna 1940 syntyneet Luokka:Elävät henkilöt
Lady Bird (elokuva)

Lady Bird on vuonna 2017 ensi-iltansa saanut yhdysvaltalainen draamakomediaelokuva, jonka on käsikirjoittanut ja ohjannut Greta Gerwig. Elokuva kertoo sacramentolaisesta lukion abiturientista ja hänen myrskyisästä äitisuhteestaan. Elokuvan päärooleissa ovat Saoirse Ronan, Laurie Metcalf, Tracy Letts, Lucas Hedges, Timothée Chalamet, Beanie Feldstein, Stephen McKinley Henderson ja Lois Smith. Lady Bird sai ensi-iltansa Telluriden elokuvajuhlilla 1. syyskuuta 2017. Teatteriensi-iltansa se sai Yhdysvalloissa 3. marraskuuta 2017. Elokuva sai kriitikoilta hyvän vastaanoton ja kehuja muun muassa Gerwigin ohjauksesta ja käsikirjoituksesta sekä Ronanin ja Metcalfin suorituksista. Elokuva palkittiin parhaan musikaali- tai komediaelokuvan ja parhaan naispääosan (Ronan) Golden Globe -palkinnoilla. Suomen-ensi-ilta oli 16. maaliskuuta 2018, ja kriitikot arvioivat elokuvaa myönteisesti. == Rooleissa == == Arvosteluja == Helsingin Sanomat Miska Rantanen Hufvudstadsbladet Sara Ehnholm Hielm == Lähteet == == Aiheesta muualla == * * * Luokka:Vuoden 2017 yhdysvaltalaiset elokuvat Luokka:Golden Globe -palkitut elokuvat Luokka:A24:n elokuvat Luokka:Yhdysvaltalaiset draamakomediaelokuvat
Geraldine Kemper

Geraldine Jane Kemper (s. 26. tammikuuta 1990 Amsterdam, Alankomaat) on alankomaalainen juontaja. Hän tuli tunnetuksi vuonna 2009, kun hän voitti Sterretje Gezocht -nimisen Tv-ohjelman.https://www.ad.nl/sterren/sterretje- geraldine-kemper-bewijst-zich-als-echte-ster~a227b396/ Voiton jälkeen hän pääsi juontajaksi alankomaalaiselle yleisradioyhtiö BNN:lle. Geraldine on juontanut Alankomaissa erittäin suuren suosion saavuttaneita "Spuiten en Slikken" sekä "3 op reis" -tositv-ohjelmia, joissa teemoina on yleensä matkustaminen, seksi, huumeet ja erilaiset kulttuurit. Geraldine on useamman kerran ollut ehdolla vuoden naisjuontajaksi Alankomaissa, mutta toistaiseksi voittoa ei ole vielä hänen kohdalleen tullut.Dit is het Amsterdam van presentator Geraldine Kemper. Het Parool 138.2017. ==Muuta== Geraldine varttui Volendamissa, mutta muutti myöhemmin koulun ja töiden perässä Amsterdamiin. Hän on opiskellut urheilumarkkinointia Amsterdamin ammattikorkeakoulussa, mutta Televisio ura alkoi kiinnostaa urheiluopintoja enemmän ja vei lopulta nuoren naisen mennessään. Geraldine Kemper. MensenAchterHetNieuws. Vuonna 2013 Geraldine osallistui Alankomaiden Selviytyjät-ohjelmaan ja pääsi finaaliin. == Lähteet == Luokka:Alankomaalaiset henkilöt Luokka:Vuonna 1990 syntyneet Luokka:Elävät henkilöt
Ensyklopedismi

thumb|Naturalis historia – ensimmäinen ensyklopediaksi kutsuttu teos, jonka kirjoitti Plinius vanhempi. Ensyklopedismi on käsite, jolla tarkoitetaan laaja-alaista oppimista tai tietoperustaa. Se tarkoittaa myös tietoa, joka esitetään ensyklopedisessa muodossa. Siinä ei pyritä kirjoittamaan sillä tavalla, että vastataan lukijan odotuksiin. Ensyklopedismi oli ominainen piirre Bysantissa ja he säilyttivät paljon antiikin ajan tietoa filosofiasta, matematiikasta ja tähtitieteestä. Etenkin noin Theodoros II Laskariksen hallituskaudelta alkaen 1254 Bysantissa alkoi toinen Bysantin renessanssi, jota joskus kutsutaan Palaiologosten renessanssiksi. Tuolloin virvoitettiin antiikin perintöä. Bysantin asukkaat Italiassa levittivät tietonsa vähälukuisille italialaisille oppineille ja kreikkalaisille. Tällä tavoin Bysantin oppineisuus selvisi paljon pidempään kuin itse imperiumi. Renessanssin aikaan koulutuksessa ja tieteessä pyrittiin ensyklopedisoimaan niitä eli systematisoimaan kyseisiä aloja. Samaan tapaan myös koulutusta itsessään pyrittiin korjaamaan tekemällä perusteellista sääntelyä alalle. Pietro Paolo Vergerio (1370–1444) teoksessaan De ingenuis moribus et liberalibus hahmotteli humanistisen koulutuksen pääpiirteitä. Siinä painotettiin puhe ja kirjoitustaitoa, historiaa ja filosofiaa, mutta se sisälsi myös tieteitä, kuten matematiikkaa tähtitiedettä, luonnontieteitä, lääketiedettä, lakiopintoja, metafysiikkaa ja teologiaa. Jälkimmäisiä ei opiskeltu perusteellisesti; humanismi oli luonteeltansa ensyklopedismia vastaan, mutta se toi esiin aineiden väliset suhteet ja salli opiskelijoiden tietää monista eri asioista ennen kuin he päättivät erikoistumisalastansa. Pedagogiikassa ensyklopedismi voi tarkoittaa esimerkiksi laajan kirjon sisältävää opetussuunnitelmaa eri elämän aloilta. == Lähteet == *
Seppo Lindqvist

Seppo Lindqvist (1945–2004) oli suomalainen kuvataiteilija ja graafikko. Hän kuvitti muun muassa WSOY:n kirjallisuutta, sarjakuvia ja pilapiirroksia. Lindqvist teki 1960-luvun lopulla yhdessä toimittaja Seppo Seppälän kanssa Suomen Sosialidemokraatissa julkaistua sarjakuvaa Montosen porukka. Pääkaupunki-lehdessä ilmestyi televisiosarjaa Me Tammelat parodioinut Katajaiset. Lindqvist piirsi myös parodiasarjakuvia ja pilakuvia Suomalainen MAD-lehteen sen ilmestymisen (1970–1972) ajan. Täysin suomalaista materiaalia sisältäneeseen Sarjis-lehteen (1972–1974) Lindqvist teki Romusarjaa. Lindqvist teki 1970-luvun Keravasta grafiikkasarjan, joka on pysyvästi näytteillä Keravan kaupungin tiloissa, muun muassa kaupungintalolla ja terveyskeskuksessa. Hänet palkittiin Rudolf Koivu-palkinnolla 1976. == Sarjakuvateoksia == * Vallan veri ei vapise (Yhdessä Seppo Seppälän kanssa, 1969) * Onnellinen maailmanloppu (Yhdessä Seppo Seppälän kanssa, 1970) * Urkin arkki (Yhdessä Riitta Toikkasen kanssa, 1973) == Lähteet == Luokka:Suomalaiset graafiset suunnittelijat Luokka:Suomalaiset kuvittajat Luokka:Vuonna 1946 syntyneet Luokka:Vuonna 2004 kuolleet
Dennis E. Taylor

Dennis E. Taylor on kanadalainen tieteiskirjailija ja ohjelmoija. Kirjailijan Bobiverse-sarjassa teemana ovat tekoäly, tietoisuuden lataaminen ja kuoleva Maa. == Teoksia == ; Bobiverse * We Are Legion (We Are Bob) (2016), ISBN 978-1-68068-032-4 * For We Are Many (2017), ISBN 978-1-68068-059-1 * All These Worlds (2017), ISBN 978-1-68068-060-7 * Heaven's River (2020)https://www.fantasticfiction.com/t/dennis-taylor/heavens-river.htm ; Muut * The Singularity Trap (2018)https://www.fantasticfiction.com/t/dennis- taylor/singularity-trap.htm == Lähteet == == Aiheesta muualla == * Luokka:Yhdysvaltalaiset tieteiskirjailijat Luokka:Elävät henkilöt
Syklopentyyliamiini

Syklopentyyliamiini eli aminosyklopentaani (C5H11N) on rengasrakenteisiin amiineihin kuuluva orgaaninen yhdiste. Yhdistettä voidaan käyttää lähtöaineena orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa syklopentyyliamiini on väritöntä nestettä ja sillä on amiineille tunnusomainen ammoniakinkaltainen haju. Yhdiste liukenee muun muassa asetoniin, kloroformiin ja bentseeniin Syklopentyyliamiinia voidaan valmistaa ammoniakista ja syklopentanonista pelkistävällä aminoinnilla. Reaktion ensimmäisessä vaiheessa muodostuu syklopentyyli-imiini, joka pelkistetään vedyttämällä vedyn avulla 150-200 °C:n lämpötilassa Raney- nikkelin toimiessa katalyyttinä. Yhdistettä muodostuu myös syklopenteenin ja ammoniakin välisellä reaktiolla. Syklopentyyliamiinia voidaan käyttää orgaanisten yhdisteiden esimerkiksi fungisidina käytettävän pensykuronin valmistukseen. ==Lähteet== Luokka:Amiinit
Härkösen rautatieasema

Härkösen rautatieasema () on lakkautettu rautatieliikennepaikka suljetulla Haapamäki–Pori-radalla. Se sijaitsee Härköskylässä Virtain kunnassa Kuruntien läheisyydessä. Härkösen laiturivaihde sijoitettiin lähelle paikkaa, jossa rata ylitti Virtain ja Kurun välisen maantien. Pysäkkirakennus on rakennettu Thure Hellströmin tyyppipiirustusten mukaan vuonna 1936. Rakentamisen aikaan Härköseen suunniteltiin satamaraidetta, mutta se jäi toteuttamatta. Härkönen avattiin liikenteelle 1. marraskuuta 1937. Liikennepaikka muutettiin miehittämättömäksi 16. syyskuuta 1968. Henkilöliikenne loppui radalla 31. toukokuuta 1981, ja liikennepaikka lakkautettiin 1. lokakuuta 1981. Laiturirakennus on yksityisomistuksessa ja sivuraiteet on purettu. Kun Virrat–Kuru-maantie peruskorjattiin ja korotettiin kantatieksi 65, rata katkaistiin uuden tien risteyskohdasta Härkösen aseman itäpuolella ja vanha rautatien alikäytävä poistettiin käytöstä. == Lähteet == Luokka:Virtain rautatieliikennepaikat Luokka:Pirkanmaan lakkautetut rautatieliikennepaikat
Vaskuun rautatieasema

Vaskuun rautatieasema () on lakkautettu rautatieliikennepaikka Haapamäki–Pori- radalla. Se sijaitsee Vaskuun kylässä Virroilla. Asemarakennus on valmistunut vuonna 1936 arkkitehti Thure Hellströmin laatimien ison pysäkkirakennuksen piirustusten mukaan. Liikennepaikka avattiin liikenteelle 1. marraskuuta 1937. Aseman myötä kylän asukasluku kaksinkertaistui, ja kylässä toimi esimerkiksi mylly ja saha. Pysäkki alennettiin laiturivaihteeksi 1964, ja miehitys loppui vuonna 1968. Henkilöliikenne lakkautettiin koko rataosalta 31. toukokuuta 1981. Liikennepaikka lakkautettiin lopullisesti 1. tammikuuta 1985 rataosan sulkemisen seurauksena. Ratapihan sivuraiteet on sittemmin purettu. == Lähteet == Luokka:Virtain rautatieliikennepaikat Luokka:Pirkanmaan lakkautetut rautatieliikennepaikat